Id-Deċiżjoni tal-Kummissjoni
ta' l-24 ta' Novembru 1999
li tadatta, bis-saħħa ta' l-Artikoli 16(1) u 42(3), l-Annessi II, III, IV u V tar-Regolament tal-Kunsill (KEE) Nru 259/93 dwar is-superviżjoni u l-kontroll ta' vjaġġi bil-baħar ta' skart fi, għal u mill-Komunità Ewropea
(notifikata permezz ta' dokument numru Ċ(1999) 3880)
(Test b'rilevanza għaż-ŻEE)
(1999/816/KE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi il-Komunità Ewropea,
Wara li kkunsidra r-Regolament tal-Kunsill (KEE) Nru 259/93 ta' l-1 ta' Frar 1993 dwar is-superviżjoni u l-kontroll ta' ta' vjaġġi bil-baħar ta' skart fi, għal u mill-Komunità Ewropea [1], kif l-aħħar emendat bir-Regolament tal-Kummissjoni (KE) Nru 2408/98 [2], u partikolarment l-Artikolu 16(1) u l-Artikolu 42(3) tiegħu,
Wara li kkunsidra d-Direttiva tal-Kunsill 75/442/KEE tal-15 ta' Lulju 1975 [3] dwar l-iskart, kif l-aħħar emendat bid-Deċiżjoni tal-Kummissjoni 96/350/KE [4], u partikolarment l-Artikolu 18 tiegħu,
(1) Billi skond l-Artikolu 42(3) tar-Regolament (KEE) Nru 259/93 l-Annessi II, III u IV kienu ġew adottati biex jirreflettu biss dawk it-tibdiliet diġà miftiehma permezz tal-mekkaniżmu ta' reviżjoni ta' l-OECD.
(2) Billi l-Kunsill ta' l-OECD [5] iddeċieda fil-qafas tal-mekkaniżmu tar-reviżjoni li jimmodifika il-listi ħodor, ambra u ħomor ta' l-iskart.
(3) Billi huwa meħtieġ li jiġu modifikati l-Annessi II, III u IV tar-Regolament biex jirriflettu dawn il-modifiki.
(4) Billi l-Anness V tar-Regolament jikkomprendi fil-parti 3 tiegħu skart mill-Annessi III u IV.
(5) Billi skond l-Artikolu 16(1) tar-Regolament (KEE) Nru 259/93, kif emendat bir-Regolament tal-Kunsill (KE) Nru 120/97 [6], l-Anness V għandu jkun rivedut u emendat aktar kif xieraq.
(6) Billi hu meħtieġ ukoll li jkun modifikat l-Anness V, il-parti 3 biex jirrefletti l-modifiki deċiżi fil-qafas tal-mekkaniżmu ta' reviżjoni ta' l-OECD biex jimmodifika l-listi ambra u ħomor ta' l-iskart.
(7) Billi l-Kummissjoni, sabiex tadotta l-Annessi II, III, IV u V tar-Regolament hija megħjuna f'dan ix-xogħol mill-Kumitat stabbilit bis-saħħa ta' l-Artikolu 18 tad-Direttiva tal-Kunsill 75/442/KEE tal-15 ta' Lulju 1975 dwar skart, kif emendata.
(8) Billi l-miżuri maħsuba b'din id-Deċiżjoni huma skond il-fehma espressa mill-Kumitat li hu msemmi hawn fuq,
ADOTTA DAN IR-REGOLAMENT:
L-Artikolu 1
L-Annessi II, III, IV u V tar-Regolament (KE) Nru 259/93 jinbidlu bl-Anness għad-Deċiżjoni preżenti.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-24 ta' Novembru 1999.